

**ข่าวประชาสัมพันธ์ ขององค์การบริหารส่วนตำบลชลคราม**

**เรื่องการยื่นแบบและการชำระภาษีป้าย ภาษีโรงเรือนและที่ดิน ภาษีบำรุงท้องที่ ประจำปี 2560**

**โดยมีรายละเอียดดังนี้**

**ภาษีบำรุงท้องที่**

\*แจ้งให้เจ้าของที่ดิน ที่ตั้งอยู่ในเขตองค์การบริหารส่วนตำบลชลคราม ยื่นแบบแสดงรายการที่ดินเพื่อชำระภาษีบำรุงท้องที่ ประจำปี 2560 **โดยชำระภาษีบำรุงท้องที่ ตั้งแต่วันที่ 4 มกราคม 2560 ถึงวันที่ 30 เมษายน 2560** โดยมีขั้นตอนในการชำระภาษีบำรุงท้องที่,อัตราภาษีและเงินเพิ่ม ดังต่อไปนี้

**กรณีที่ยังไม่ทำการสำรวจให้ดำเนินการดังนี้**

1. เตรียมเอกสารสิทธิ์ที่ดิน เช่น โฉนด, นส.3, นส.3ก ฯลฯ พร้อมถ่ายเอกสารสำเนาบัตรประจำตัวประชานชนและสำเนาทะเบียนบ้านของเจ้าของที่ดิน มายื่นแก่เจ้าหน้าที่ ณ อบต.ชลคราม
2. เจ้าหน้าที่ทำการตรวจเอกสาร และสอบถามเจ้าของที่ดินถึงการใช้ประโยชน์ในที่ดินแต่ละแปลง เช่น ที่ดินว่างเปล่า, เลี้ยงสัตว์, ที่สวน หรือที่อยู่อาศัย ฯลฯ
3. เจ้าหน้าที่แจ้งรายละเอียดและให้เจ้าของที่ดินลงลายมือชื่อรับรองข้อมูลที่ได้แจ้งแก่เจ้าหน้าที่
4. เจ้าหน้าที่ทำการประเมินค่าภาษีที่เจ้าของที่ดินต้องชำระ แล้วจึงรับชำระภาษีพร้อมออกใบเสร็จรับเงินให้กับเจ้าของที่ดิน

**กรณีการสำรวจและชำระภาษีปกติ**

1. ให้นำใบเสร็จรับเงินภาษีบำรุงท้องที่ของปีที่ผ่านมา แล้วยื่นแสดงต่อเจ้าหน้าที่เพื่อทำการชำระภาษีบำรุงท้องที่ของปีปัจจุบัน (กรณีไม่มีการเปลี่ยนแปลงของที่ดิน)
2. หากมีการเปลี่ยนแปลงของที่ดิน เช่น ซื้อเพิ่ม, ขาย, โอนกรรมสิทธิ์, แบ่งแยก เป็นต้น ให้นำเอกสารสิทธิ์ที่ดินที่มีการเปลี่ยนแปลงยื่นต่อเจ้าหน้าที่ที่รับชำระภาษี เพื่อทำการปรับปรุงข้อมูลของท่านให้ถูกต้องและเป็นปัจจุบันต่อไป
3. เมื่อเจ้าหน้าที่ปรับปรุงข้อมูลและทำการประเมินใหม่เรียบร้อยแล้ว จึงรับชำระภาษีพร้อมออกใบเสร็จรับเงินในปีภาษีปัจจุบันให้กับเจ้าของที่ดิน

**การคิดอัตราภาษีบำรุงท้องที่**

จะเสียตามราคาปานกลางของที่ดิน

* ที่สวน, ที่นา, ที่เลี้ยงสัตว์ของตนเอง ราคาไร่ละ 5.50 บาท
* ที่ดินว่างเปล่า ราคาไร่ละ 5.50 บาท

**เงินเพิ่ม**

ผู้มีหน้าที่เสียภาษีไม่ชำระภาษีบำรุงท้องที่ภายใน วันที่ 4 มกราคม ถึงวันที่ 30 เมษายน 2560 ให้เสียเงินเพิ่มร้อยละ 2 ต่อเดือน ของจำนวนเงินที่ต้องเสียภาษีบำรุงท้องที่ เศษของเดือนให้นับเป็น 1 เดือน

**ภาษีโรงเรือนและที่ดิน**

\*แจ้งให้เจ้าของทรัพย์สิน ประเภทโรงเรือน สิ่งปลูกสร้าง โรงแรม รีสอร์ท บังกะโล อาคาร บ้านเช่า ร้านค้า สถานที่เก็บสินค้า และพื้นที่ต่อเนื่องกับโรงเรือนที่ตั้งอยู่ในเขตองค์การบริหารส่วนตำบลชลคราม ยื่นแบบแสดงรายการทรัพย์สิน ต่อพนักงานเจ้าหน้าที่ **ตั้งแต่วันที่ 4 มกราคม ถึงวันที่ 28 กุมภาพันธ์ 2560 และชำระภาษีภายใน 30 วัน นับแต่วันที่ได้รับใบแจ้งการประเมิน หรือชำระตั้งแต่เดือน มกราคม-กุมภาพันธ์ 2560 หากไม่พอใจในการประเมินภาษีให้ยื่นคำร้องขอให้พิจารณาการประเมินภาษีใหม่ ภายใน 15 วัน นับแต่วันที่ได้รับแจ้งการประเมิน** โดยมีขั้นตอนในการชำระภาษีโรงเรือนและที่ดินพร้อมรายละเอียดดังนี้

**การชำระภาษีโรงเรือนและที่ดิน**

1. นำสำเนาเอกสารสิทธิที่ดิน เช่น โฉนด, นส.3ก, นส.3, ที่มีโรงเรือนหรือหรือสิ่งปลูกสร้างที่ใช้สำหรับทำการค้าในเขตตำบลชลคราม
2. นำสำเนาบัตรประจำตัวประชาชน และสำเนาทะเบียนบ้านของเจ้าของโรงเรือน หรือสื่งปลูกสร้างนั้นมายื่นต่อพนักงานเจ้าหน้าที่ เพื่อทำการยื่นแบบแสดงรายการทรัพย์สิน (ภ.ร.ด.2)
3. เมื่อพนักงานเจ้าหน้าที่ได้รับแบบแสดงรายการทรัพย์สิน และตรวจสอบเอกสาร พร้อมทำการประเมินค่าภาษีแล้ว จึงรับชำระภาษีโรงเรือนฯ ซึ่งเจ้าของโรงเรือนหรือสิ่งปลูกสร้างนั้น อาจจะชำระภาษีเลยหรือจะชำระภาษีเมื่อได้รับใบแจ้งการประเมิน (ภ.ร.ด.8) ภายใน 30 วัน นับแต่วันที่ได้รับใบแจ้งการประเมินก็ได้

**อัตราภาษี**

ร้อยละ 12.5 ต่อปี

**ค่าภาษีค้างชำระ**

* ถ้าชำระไม่เกิน 1 เดือน นับแต่วันพ้นกำหนดเวลา 30 วัน นับถัดจากวันที่ได้รับใบแจ้งการประเมิน **ต้องชำระเงินเพิ่ม ร้อยละ 2.5 ของค่าภาษีที่ค้าง**
* ถ้าชำระเกิน 1 เดือน แต่ไม่เกิน 2 เดือน **ต้องชำระเงินเพิ่ม ร้อยละ 5 ของค่าภาษีที่ค้าง**
* ถ้าชำระเกิน 2 เดือน แต่ไม่เกิน 3 เดือน **ต้องชำระเงินเพิ่ม ร้อยละ 7.5 ของค่าภาษีที่ค้าง**
* ถ้าชำระเกิน 3 เดือน แต่ไม่เกิน 4 เดือน **ต้องชำระเงินเพิ่ม ร้อยละ 10 ของค่าภาษีที่ค้าง**



**ภาษีป้าย**

\*แจ้งให้เจ้าของป้าย ที่ตั้งอยู่ในเขตองค์การบริหารส่วนชลครามยื่นแบบแสดงรายการเพื่อชำระภาษีป้าย (ภ.ป.1**) ตั้งแต่วันที่ 4 มกราคม 2560 ถึงวันที่ 31 มีนาคม 2560 และชำระภาษีภายใน 15 วัน นับแต่วันที่ได้รับใบแจ้งการประเมิน หรือชำระภาษีป้ายภายในวันที่ยื่นแบบแสดงรายการป้าย**

**\*หมายเหตุ ป้ายที่ติดตั้งภายหลังเดือนมีนาคม ให้ยื่นแบบแสดงรายการภายใน 15 วัน นับแต่วันที่ติดตั้งหรือเปลี่ยนแปลงและชำระภาษีป้ายภายใน 31 มีนาคม ของทุกปี**

**อัตราภาษีป้าย**

**ป้ายประเภทที่ 1** ภาษาไทยล้วนไม่มีเครื่องหมาย ไม่มีภาษาต่างประเภท คิด 500 ตร.ซม.ๆ ละ 3 บาท

**ป้ายประเภทที่ 2** ภาษาไทยและภาษาต่างประเทศหรือภาษาไทยกับเครื่องหมายการค้า คิด 500 ตร.ซม.ๆ ละ 20 บาท

**ป้ายประเภทที่ 3 (ก)** ป้ายที่ไม่มีอักษรไทยไม่ว่าจะมีภาพหรือเครื่องหมายใดหรือไม่,(ข) ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ คิด 500 ตร.ซม.ๆ ละ 40 บาท

**หมายเหตุ อัตราภาษีป้ายขั้นต่ำต้องชำระ 200 บาททุกป้าย**

**เงินเพิ่ม**

ผู้มีหน้าที่เสียภาษีภาษีป้าย มีหน้าที่ต้องเสียเงินเพิ่มนอกจากเงินที่ต้องเสียภาษีป้ายในกรณีและอัตราดังต่อไปนี้

1. ไม่ยื่นแบบแสดงรายการภาษีป้ายในเวลาที่กำหนด ให้เสียเงินเพิ่มร้อยละ 10 ของจำนวนเงินภาษีป้าย
2. ยื่นแบบแสดงรายการภาษีป้ายโดยไม่ถูกต้อง ซึ่งเป็นเหตุทำให้จำนวนเงินภาษีป้ายที่ต้องชำระลดน้อยลงให้เสียเงินเพิ่มร้อยละ 10
3. ไม่ชำระภาษีป้ายภายในเวลาที่กำหนด ให้เสียเงินเพิ่มในอัตราร้อยละ 2 ต่อเดือน ของจำนวนเงินที่ต้องเสียภาษีป้าย เศษของเดือนให้นับเป็น 1 เดือน

**\*หลักฐานที่ใช้ประกอบการยื่นแบบและชำระภาษีป้าย** มีดังต่อไปนี้\*

**1. สำเนาบัตรประจำตัวประชาชน**

**2. สำเนาทะเบียนบ้าน**

**โดยขอรับแบบและยื่นเอกสาร เพื่อชำระภาษีต่อพนักงานเจ้าหน้าที่ ได้ที่กองคลัง องค์การบริหารส่วนตำบลชลคราม 52/1 หมู่ที่ 4 ตำบลชลคราม อำเภอดอนสัก จังหวัดสุราษฎร์ธานี โทรศัพท์ 077-347-001**